Psihijatrijska bolnica Royal Park

Psihijatrijska bolnica Royal Park (Royal Park Psychiatric Hospital), općepoznata kao Royal Park, je bivša prijemna kuća i  psihijatrijska bolnica smještena u Parkville-u, dijelu  Melburna. Radeći preko 90 godina, Bolnica Royal Park je bila prva psihijatrijska bolnica osnovana u Viktoriji poslije Zakona o ludilu iz 1903. i bila je namijenjena pacijnetima sa lječivim poremećajima. Napravljena na sjeverozapadnoj ivici parka velikog 181 hektar poznatog kao Royal Park, Bolnica Royal Park je zajedno sa Kraljevskom bolnicom Melburn (Royal Melbourn Hospital), Kraljevskom dječijom bolnicom (Royal Children's Hospital) i Bolnicom Mount Royal (Mount Royal Hospital) formirala bolničko područje Parkville. Nakon zatvaranja bolnice 1990-ih, nekoliko originalnih bolničkih zgrada je uvršteno na spisak Registra naslijeđa Viktorije (Victorian Heritage Register) zbog njihovih historijskih i arhitektonskih vrijednosti.

Izgradnja i projektovanje
Bolničke zgrade je projektovao arhitekta S.E. Bindley iz ministartsva javnih radova u stilu Kraljice Anna-e. Izgrađene između 1906. i 1913, zgrade su uglavnom napravljene od crvene cigle i okružene su verandama. Posebne zgrade su napravljene za muške i ženske i za akutne i pacijente koji se oporavljaju.

Historija
Royal Park je otvoren kao prijemna kuća septembra 1907. Prijemne kuće su korištene da pruže smještaj pacijentima kojima je trebalo kratkotrajno liječenje. Ni jedna osoba, u bilo kom slučaju, nije zadržana u prijemnoj kući više od dva mjeseca. Pacijenti dijagnosticirani kao umobolni su prebačeni u bolnice za umobolne kao što su  Utočište Kew i Utočište Yarra Bend neredbom upravnika prijemne kuće. Nakon kompletiranja nekih bolničkih odjeljenja 7. aprila 1909. je objavljeno u službenom glasniku da je Royal Park prijemna kuća i bolnica za umobolne.

Od svog osnivanja naziv Bolnice Royal Park se mijenjao reflektujući zajedno promjenljivi stav društva prema mentalnim bolestima i pristup vlasti Viktorije  tretmanu mentalno poremećenih osoba. Zakon o mentalnoj higijeni iz 1933. (stupio na snagu 14.2.1934) promijenio je naziv iz „Bolnica za umobolne Royal Park“ (Royal Park Hospital for the Insane) u „Mentalna bolnica Royal Park“ (Royal Park Mental Hospital). Do 1954. Royal Park je funkcionisao kao mentalna bolnica za pacijente kojima je trebalo dugotrajno liječenje i prijemna kuća za pacijente kojima je trebalo kratkotrajno liječenje. U aprilu 1954, funkcija Royal Parka kao mentalne bolnice je ukinuta što je objavljeno u službenom glasniku 7. aprila 1954. Od 1954. Royal Park je funkcionisao kao bolnica koja je jedino pružala kratkotrajno liječenje i smještaj. Zakon o mentalnom zdravlju iz 1959. (broj 6605, stupio na snagu 1962) promijenio je naziv iz „prijemna kuća“ u „psihijatrijska bolnica“.

Specijalna vojna mentalna bolnica je otvorena u Royal Park-u 1915. Nema drugih podataka o ovoj bolnici.

Zatvaranje i prenamjena
Kao posledica politike vlasti Viktorije o nedovođenju pacijenata u bolnice, Bolnica Royal Park je zatvorena 1990-ih. Stara prijemna kuća je bila dom Centra za intervencije i prevenciju ranih psihoza (Early Psychosis Prevention and Intervention Centre, EPPIC) od sredine 1990-ih. Preimenovani Orygen Youth Health je usvojio program EPPIC-a. Orygen Youth Health je dio zdravstvene organizacije Norhtwest Mental Health koji je dio zdravstvene organizacije Melbourne Health. Nakon zatvaranja Psihijatrijske bolnice Royal Park, služba za psihijatrijske pacijenate koji leže u bolnici je prebačena u novu zgradu John Cade u City Campus-u Kraljevske bolnice Melburn koja je pod upravom Northwest Mental Health-a.

Brojne originalne bolničke zgrade se nalaze na spisku Registra naslijeđa Viktorije (H2606) i obnovljene su i prenamijenjene u dio sela Igara komonvelta tokom Igara komonvelta u Melburnu 2006.

 Također pogledajte 
 Utočište za ludake Kew
 Kolibe Kew

 Reference 

 Vanjski linkovi 

 https://web.archive.org/web/20090523134402/http://www.heritage.vic.gov.au/admin/file/content2/c7/games.pdf

Kategorija:Psihijatrijske bolnice u Australiji
Kategorija:Zatvorene psihijatrijske bolnice u Australiji